Държавен вестник, бр. 62, 2024 г., стр. 81

БРОЙ  62	
Д Ъ Р Ж А В Е Н  В Е С Т Н И К 	
СТР.  81   
Чл. 67б. (1) При осъществяване на дей­
ността си наблюдателят следи за спазване 
изискванията на закона и има право:
1. да присъства на всички провеждани 
заседания на комисията и/или провеждани­
те преговори или диалог с кандидатите или 
участниците;
2. на свободен достъп до информацията и 
всички документи, свързани с провежданата 
процедура.
(2) Наблюдателят подписва декларация за 
липса на конфликт на интереси с възложи­
теля, членовете на комисията и кандидатите 
или участниците преди разглеждане на доку­
ментите за съответствие с изискванията към 
личното състояние и критериите за подбор, 
поставени от възложителя, а в случаите по 
чл. 104, ал. 2 и чл. 181, ал. 2 от ЗОП – пре­
ди разглеждане на техническото и ценовото 
предложение.
(3) Възложителят е длъжен да осигури 
упражняване на правата на наблюдателя. 
(4) Наблюдателят е длъжен:
1. да пази в тайна обстоятелства, които 
са му станали известни при или по повод 
изпълнение на възложената му работа;
2. да отразява обективно, точно и без­
пристрастно установените от него факти и 
обстоятелства;
3. да уведоми министъра на финансите, 
когато е налице или в хода на процедурата 
възникне конфликт на интереси.
(5) В случаите по ал. 4, т. 3, както и при 
възникнала обективна невъзможност за на­
блюдателя да изпълнява задълженията си 
министърът на финансите определя друг 
наблюдател.
(6) Наблюдателят няма право да участва в 
работата на комисията или да я консултира.
(7) След отваряне на заявленията или офер­
тите председателят на комисията уведомява 
писмено наблюдателя за мястото, датата и 
часа на насрочените заседания, преговори или 
диалог с участниците най-малко 2 работни 
дни преди определената дата. 
(8) Определянето на наблюдател или не­
говата замяна, както и присъствието или 
отсъствието му от заседание на комисията 
не се отразяват върху работата на комисията, 
включително не я прекъсват.
Чл. 67в. (1) В 10-дневен срок от приключ­
ване работата на комисията наблюдателят 
представя на министъра на финансите доклад с 
описание на извършената работа, констатации 
и заключения, към който прилага деклараци­
ята по чл. 67б, ал. 2. 
(2) В срока по ал. 1 докладът се предоставя 
и на възложителя. 
Чл. 67г. В случаите по чл. 106, ал. 3 от 
ЗОП, когато възложителят връща доклада на 
комисията с писмени указания, наблюдателят 
предоставя на министъра на финансите и на 
възложителя нов доклад, изготвен в срока 
по чл. 67в.“
§ 26. В глава пета се създава раздел Хб с 
чл. 67д и 67е:
„Раздел Хб
Изисквания към лицата, които осъществяват 
предварителен контрол за законосъобразност 
по чл. 237б от ЗОП
Чл. 67д. При започване на проверката 
лицето по чл. 237б, ал. 3 от ЗОП е длъжно 
да декларира отсъствието на конфликт на 
интереси с кандидатите или участниците и 
членовете на комисията.
Чл. 67е. В случай на конфликт на интереси 
възложителят определя друго лице, което да 
извърши предварителния контрол за законо­
съобразност.“
§ 27. В чл. 69 се правят следните изменения 
и допълнения:
1. Създава се нова т. 9:
„9. задължения на страните за спазване 
на изискванията на приложимото антико­
рупционно законодателство;“.
2. Досегашната т. 9 става т. 10.
§ 28. В чл. 80, ал. 1, изречение първо думата 
„поръчки“ се заменя с „обособени позиции“, 
а изречение второ се заличава.
§ 29. В чл. 98, ал. 1 се правят следните 
изменения и допълнения:
1. Създава се нова т. 10:
„10. когато е приложимо – уведомителното 
писмо по чл. 67а, ал. 5 и декларацията по 
чл. 67б, ал. 2;“.
2. Създава се т. 11:
„11. когато е приложимо – екземпляр от 
акта за определяне на лицата, които са осъ­
ществили предварителен контрол за законосъ­
образност по чл. 237б от ЗОП и декларацията 
по чл. 67д;“.
3. Досегашната т. 10 става т. 12.
§ 30. В чл. 106, ал. 1, т. 2 след думите 
„Закона за търговския регистър“ се добавя 
„и регистъра на юридическите лица с несто­
панска цел“.
§ 31. В чл. 109, ал. 1 думите „Лицата по 
чл. 231, ал. 1 от ЗОП“ се заменят с „В случа­
ите по чл. 231, ал. 1 от ЗОП възложител или 
група от възложители“.
§ 32. В глава тринадесета, раздел II се 
създава чл. 109а:
„Чл. 109а. (1) Проекти на стандартизирани 
изисквания и документи по инициатива на 
министъра на финансите се разработват от 
сформирана от него работна група с участието 
на представители на компетентните органи и 
на съответните браншови организации.
(2) Изготвените проекти се предлагат за 
одобряване от министъра на финансите и от 
министъра, отговорен за съответния ресор.“